**Ministru kabineta noteikumu projekta „Grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Mēslošanas līdzekļu aprites likuma 4. panta pirmās daļas 1. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 1. septembra noteikumos Nr. 506 “Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi” (turpmāk – noteikumi Nr.506) ir noteikta netipisku mēslošanas līdzekļu reģistrācijas un norādes “Bioloģiskā lauksaimniecība” un “Atļauts lietot bioloģiskajā lauksaimniecībā” lietošanas kārtība.Ministru kabineta 2018. gada 6. februāra noteikumi Nr. 76 “Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība”” paredz atcelt norādes “Atļauts lietot bioloģiskajā lauksaimniecībā” izmantošanu uz etiķetēm. Šādi precizējumi jāizdara arī noteikumos Nr. 506, tāpēc ir sagatavots Ministru kabineta noteikumu projekts „Grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi”” (turpmāk – noteikumu projekts). Minētie precizējumi ir nepieciešami, jo pēdējos gados arvien vairāk tirdzniecībā parādās mēslošanas līdzekļi ar norādi, ka tos atļauts izmantot bioloģiskajā lauksaimniecībā, bet tas ne vienmēr atbilst patiesībai, tāpēc šādas norādes var maldināt bioloģiskos lauksaimniekus, liekot domāt, ka mēslošanas līdzekļus ir atļauts izmantot bioloģiskajā lauksaimniecībā. Noteikumos tiek saglabāta norāde „Bioloģiskā lauksaimniecība”, taču, lai šādu norādi varētu lietot, personai, kas vēlas reģistrēt mēslošanas līdzekli, Valsts augu aizsardzības dienestā ir jāiesniedz sertifikācijas iestādes izsniegts sertifikāts, kas apliecina, ka mēslošanas līdzeklis ir ražots bioloģiskajā lauksaimniecībā un tā marķējumā vai etiķetē var lietot norādi “Bioloģiskā lauksaimniecība”.Pašlaik tirdzniecībā parādās jauni produkti, kuros ir ļoti mazs barības vielu elementu daudzums un kuri tiek izmantoti nevis augu mēslošanai, bet gan citiem mērķiem, piemēram, dekoratīvajiem augiem, lai nodrošinātu lapu spīdumu. Tā kā tie ir gatavi darba šķīdumi, ko izmanto citiem mērķiem, nav lietderīgi tos uzskatīt par netipiskiem mēslošanas līdzekļiem un reģistrēt šādu produktu. Ievērojot iepriekš minēto, noteikumu projekts paredz, ka produkti, kuros barības elementu daudzums (N + P2O5+ K2O) ir mazāks nekā 0,5%, nav uzskatāmi par netipiskiem mēslošanas līdzekļiem, un tie turpmāk nebūs jāreģistrē.Noteikumu projektā precizēta atsauce par ķīmisko vielu un maisījumu apriti, jo Ķīmisko vielu likuma 10. un 12. pantā ir noteikts, ka ķīmiskās vielas un maisījumus klasificē, marķē un iepako saskaņā ar Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006, turklāt 2015. gada 1. jūnijā spēku ir zaudējuši Ministru kabineta 2002. gada 12. marta noteikumi Nr. 107 "Ķīmisko vielu un ķīmisko produktu klasificēšanas, marķēšanas un iepakošanas kārtība".Tāpat noteikumu projektā precizēti citā dalībvalstī reģistrēta mēslošanas līdzekļa atzīšanai iesniedzamie dokumenti – valsts kompetentās iestādes vai ražotāja apliecinājums, jo, lai atzītu mēslošanas līdzekli, nav nepieciešams iesniegt dokumentu, ka ražotājs ir atzīts saskaņā ar konkrētas valsts normatīvajiem aktiem.Noteikumu projektā precizēta substrātu deklarēto kvalitātes rādītāju izteikšanas forma un pieļaujamās novirzes no deklarētās vērtības, jo nepieciešams noteikt, kādā formā ir substrāts – dabīgi mitrs vai sauss, kā arī precizēt pieļaujamās novirzes no deklarētās vērtības.Lai atvieglotu informācijas norādīšanu etiķetē, marķējumā vai pavaddokumentā, tiek precizēts mēslošanas līdzekļu, substrātu un mikrobioloģisko preparātu etiķetes, marķējuma un pavaddokumenta saturs. Noteikuma projekts paredz:1) svītrot norādi “Atļauts lietot bioloģiskajā lauksaimniecībā”;2) atcelt netipiska mēslošanas līdzekļa reģistrāciju;3) precizēt etiķetes, marķējuma un pavaddokumenta saturu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Netipisko mēslošanas līdzekļu ražotāji un ievedēji, kā arī norādes “Atļauts lietot bioloģiskajā lauksaimniecībā” lietotāji.Valsts augu aizsardzības dienesta Mēslošanas līdzekļu reģistrā (turpmāk – reģistrs) ir reģistrēti astoņi netipiski mēslošanas līdzekļi, kā arī 11 mēslošanas līdzekļi, un uzskaitē ir 12 mēslošanas līdzekļi, kuriem ir marķējums “EK mēslošanas līdzeklis” un kuriem var lietot norādi “Atļauts lietot bioloģiskajā lauksaimniecībā”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekta izstrādes laikā tas tika apspriests ar ekspertiem.  |
| 2. | Sabiedrības līdzdalība projekta izstrādē | Informācija par noteikumu projektu tika ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) no 16.11.2017. līdz 24.11.2017. Noteikumu projekts tika saskaņots ar biedrību „Lauksaimnieku organizāciju sadarbības padome”, Zemnieku saeimu un Latvijas Lauksaimniecības kooperatīvu asociāciju. |
| 3. | Sabiedrības līdzdalības rezultāti | Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti.Par noteikumu projektu no biedrības „Lauksaimnieku organizāciju sadarbības padome”, Zemnieku saeimas un Latvijas Lauksaimniecības kooperatīvu asociācijas iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Mitre 67878703

aiga.mitre@zm.gov.lv